botshelo e se sepe fa e se fela go tshela ka go ya majako; go batla ditiro. Bangwe ba a tle ba segofale ba bone ditiro mo gae, ba bangwe ba tlole melelwane ba ye go jaka kwa nageng di sele. Mme fela, maikaelelo e a bo e le gore e re motho a boela gae, a tle a tshotse sengwe se se tlaa mo thusang go nna a tsweledisa botshelo mo gae. Bangwe go nne jalo e re motho a boa kwa majako a tle a tshotse sengwe. Ba bangwe ba itlele fela ba sa tshola sepe, ba jetse mo ganong. SENO sotlhe se simologile ka 1925 fa morekisi mongwe wa tee e bong Dobson a ne a simolola go etela lelapa la gaetsho kwa Edinburgh, Scotland. Ke ne ke tloga ke fetsa dingwaga tsa bolesome mme ke dira tiro ya go thapisediwa go nna rakhemisi. Le fa ke ne ke sa ntse ke le monnye, ke ne ke tshwenyegile thata ka diphetogo tse dikgolo tse di neng tsa ama malapa le bodumedi tse di neng di bakilwe ke ntwa ya lefatshe ya 1914-18. Nako nngwe fa Rre Dobson a re etetse, o ne a re tlogelela buka ya The Divine Plan of the Ages. Tsela e e neng e tlhalosa Mmopi yo o botlhale yo o nang le “thulaganyo” e e tlhomameng ka yone e ne e utlwala tota e bile e tshwanela Modimo yo ke neng ke batla go mo obamela.